Jogèd Bumbung

Jogèd Bumbung paneka sala sèttong jogèdhân kona bân pargaulân è Bhâli. Biâsana jogèdhân panèka èpènèttaghi è dâlem adhât/acara sosiyal kemasyarakadhân è Bhâli, akadhi acara pangantèn, nalèkana mosèm saollèna amènè (panèn), bân arè-arè rajâ. Jogèdhân panèka dhâddhi jogḍhân pargaulân masyarakat Bhâli sè saterrossa dheddhi tradisi. Jogèd Bumbung jhughân tamasok sala sèttong ḍâri sanga’ Jogedhân Bhâli sè dhâddhi warisân budhâjâ ta' benda dunnya 

Jogèd Bumbung jhughân abeeri' inspirasi kalowarra jogḍhân anyar sè èkennal mènangka Jogèd Agirang. Tari Jogèd Bumbung aghâdhuan nèlai-nèlai moral bân ngangka’ tèma sosiyal. Tojjhuwân èbâdhi kabhâdhian tari Agirang paneka kaangghuy ngobâ pamekkèran masyarakat Bhâli dâ’ Jogèd Bumbung sè ampon dheddhi kabbhu/èrotis. Jogèd Bumbung èyarep terros aghâdhuwan nèlay budhâjâ sè tègghi sè aghuna mènangka pèghhiburân dâ’ masjarakat lokâl otabâ wisatawân.

 Asal-osolla 
Tandhângan panèka èperkèraaghi asalèpon dâri dâèrah Bulèlèng bân ampon bâdâ sajjhek taon 1940-an.Semolanah, tandhângan panèka dheddhi tandhângan pargaulân sè èghâbây bi' orèng tanè kaangghuy nyennengnaghi atè nalèkana lopot alako è lumbung. Tandhângan panèka bânnyak èsennghenghi bi' masyarakat saterrossa dheddhi klompok-klompok seni. Jogèd Bumbung panèka tariân sè sèpatèpon partisipatif, iyâ arèya ngajhek sè nonto nandhâng (ajogèd) bhereng. Ètandhângaghi bi' panandhâng binè', sè saterrossa nyarè pasangan lakè' dâri para sè nonto kaangghuy èajhek nandhâng bhereng. Tarian Jogèd Bumbung panèka aghâduân pola gherra' sè lincah bân dinamis tor èbâḍâghâaghi klabân bânnyak improvisasi dâri sè nandhâng.  

 Sombher